5.

JJ priedas pakeičiamas taip: „JJ PRIEDAS JJ.1. NEIŠSPRĘSTŲ KLAUSIMŲ SĄRAŠAS Lentelėje apibendrinami neišspręsti šios TSS klausimai ir nurodoma, ar jie susiję („TAIP“ stulpelis) su techniniu infrastruktūros ir transporto priemonių suderinamumu, ar ne („NE“ stulpelis). TSS nuoroda Pavadinimas TAIP NE 4.2.3.3.2 Įkaitusios ašidėžės nustatymas X 4.2.6.2 Aerodinaminis poveikis X 4.2.6.3 Šoninis vėjas X 4.3.3 Eismo organizavimo ir valdymo posistemis X 6.1.2.2 Suvirintosios jungtys įvertinamos pagal nacionalines taisykles. X 6.2.2.1 Suvirintosios jungtys įvertinamos pagal nacionalines taisykles. X 6.2.2.3 Techninės priežiūros įvertinimas X 6.2.3.4.2 Aerodinaminis poveikis X 6.2.3.4.3 Šoninis vėjas X E priedas Ratų ratlankių klausimas bus išspręstas, kai bus paskelbtas Europos standartas. X L priedas Iš liejamojo plieno pagamintų ratų specifikacija yra neišspręstas klausimas. Reikia naujo Europos standarto. X P priedas P.1.1 Skirstytuvas X P.1.2 Stabdymo jėgos reguliavimo atsižvelgiant į apkrovą vožtuvas ir automatinis stabdžių perjungimas iš tuščio riedmens į pakrauto riedmens režimą X P.1.3 Ratų apsaugos nuo slydimo įtaisas X P.1.7 Galiniai čiaupai X P.1.10 Stabdžių trinkelės. Konstrukcijos vertinimas X P.1.11 Akseleratoriaus vožtuvas X P.1.12 Automatinis kintamos pakrovos jutiklis ir perjungimo iš tuščio riedmens į pakrauto riedmens režimą įtaisas X P.2.10 Stabdžių trinkelės. Produkto vertinimas X JJ.2. NEIŠSPRĘSTŲ KLAUSIMŲ SPRENDIMAS IR PAPILDOMOS SPECIFIKACIJOS, SUSIJUSIOS SU 7.6.4 DALYJE NURODYTAIS VAGONAIS 1. Neišspręstų klausimų sprendimas Su šios TSS 7.6 dalyje nurodytais vagonais susiję ir JJ-1 priedo „TAIP“ skiltyje nurodyti neišspręsti klausimai išsprendžiami šioje dalyje. 1.1. Įkaitusios ašidėžės nustatymas Šios TSS 4.2.3.3.2 dalyje nurodytas neišspręstas klausimas išsprendžiamas, jei vagonas atitinka susijusiame ERA techniniame dokumente nustatytas specifikacijas. 1.2. Šoninis vėjas Šios TSS 4.2.6.3 ir 6.2.3.4.3 dalyse nurodytas neišspręstas klausimas išsprendžiamas netaikant jokios privalomos nuostatos dėl vagonų konstrukcijos. Galėtų būti taikomos tam tikros eksploatacinės priemonės. 1.3. Suvirintųjų jungčių įvertinimas Šios TSS 6.1.2.2 ir 6.2.21 dalyse nurodytas neišspręstas klausimas išsprendžiamas taikant 2007 m. spalio mėn. Europos standartą EN 15085–5. 1.4. Techninės priežiūros įvertinimas Šios TSS D priede nurodytas neišspręstas klausimas išsprendžiamas taip: galioja bet kuri techninės priežiūros byla: a) kurią ankstesnė registruojančioji RIV susitarimą pasirašiusi geležinkelio įmonė taikė tuo metu, kai RIV buvo panaikintas; arba b) kuri buvo patvirtinta pagal nacionalinę arba tarptautinę taisyklę ir kuri taip pat atitinka šios TSS reikalavimus. Laikoma, kad eksploatacinės charakteristikos yra patenkinamos. 1.5. Ratų ratlankiai Šios TSS E priede nurodytas neišspręstas klausimas išsprendžiamas taip: ratų ratlankių defektai bus svarstomi techninės priežiūros kontekste. 1.6. Lieti ratai Šios TSS L priede nurodytas neišspręstas klausimas išsprendžiamas taip: leidimas eksploatuoti iš liejamojo plieno pagamintus ratus neišduodamas, kol nepaskelbtas Europos standartas. 1.7. Kompozicinių stabdžių trinkelių konstrukcija ir įvertinimas Šios TSS P.1.10 ir P.2.10 prieduose nurodytas neišspręstas klausimas išsprendžiamas taikant susijusį techninį dokumentą, kuris skelbiamas ERA interneto svetainėje. 2. Papildomos specifikacijos 7.6.4 dalyje nurodyti vagonai turi atitikti ir šias papildomas specifikacijas. 2.1. Taukšai ir tempimo įranga — Be atitikties šios TSS 4.2.2.1.2.1 dalyje nurodytoms specifikacijoms, taip pat reikalaujama, kad vagonų taukšai būtų įrengti su stūmoklio kreipiamuoju įtaisu, kuris neleidžia šiam laisvai suktis aplink savo išilginę ašį. Naujų taukšų sukimosi leistinasis nuokrypis yra ± 2o. — Be atitikties šios TSS 4.2.2.1.2.2 dalyje nurodytoms specifikacijoms, taip pat reikalaujama, kad: a) kiekvienos visada sujungtų vagonų poros (arba kelių vagonų) tarpinės tempimo įrangos stabdymo jėga traukiant būtų didesnė nei galinės tempimo įrangos; b) taip pat būtų taikomas ERA techninis dokumentas dėl tempimo įrangai taikytinų papildomų specifikacijų, susijęs su šiais klausimais (Europos standartą prEN 15551 numatoma paskelbti 2009 m. balandžio mėn.): — dinaminės energijos absorbavimo geba, — priklausiniais, — eiga ir apsaugos nuo sukimosi įrenginiu, — mechaniniu atsparumu, — tamprumo savybėmis, — ženklais, — taukšų susidūrimo apskaičiavimu ir taukšo plokščių medžiaga, — tempimo ašies angos matmeniu; c) dėl mechaninio surinktų mazgų atsparumo tempimo įranga (išskyrus tamprųjį įrenginį), vilkimo kabliai ir sraigtinės sankabos projektuojamos 30 metų eksploatacijos laikotarpiui. Užsakovo prašymu, galima susitarti dėl 20 metų. d) toliau lentelėje nurodomi jėgos intervalų ir ciklų skaičiaus duomenys, kurių reikia paisyti atliekant dinaminio tipo bandymą. Dinaminio tipo bandymų sąlygos Eksploataciniai reikalavimai Jėgos, kuriomis turi būti veikiama Būvio ciklas (metai) Ilgaamžiškumo tikimybė ( %) Saugos koeficientas (fN) Paskirtis 1 etapas 2 etapas 1MN ΔF1 = 200 kN ΔF2 = 675 kN 1,2 MN ΔF1 = 240 kN ΔF2 = 810 kN 1,5 MN ΔF1 = 300 kN ΔF2 = 1 015 kN N1 ciklais N2 ciklais 20 97,5 1,7 Visos 106 1,45 × 103 30 97,5 1,7 Visos 1,5 × 106 2,15 × 103 Dinaminio tipo bandymai turi būti atliekami su trimis tempimo įrangos komplektais be tampriojo įrenginio. Visi trys įrenginiai turi išlaikyti šiuos bandymus taip, kad nebūtų apgadinti. Įrenginiuose negali atsirasti jokių įtrūkių, o tempimo jėga negali būti mažesnė kaip 1 000 kN. 2.2. Pagrindinis riedmens konstrukcijos stipris Be atitikties šios TSS 4.2.2.3.1 dalyje nurodytoms specifikacijoms, taip pat reikalaujama, kad: — būtų pripažinti tik tie bandymai ir skaičiavimai, kurių skaitmeninis modeliavimas patvirtintas, — techninės priežiūros byloje būtų atsižvelgta į tai, kad, naudojant termomechaniniu būdu valcuotą plieną, reikia taikyti specialias su karščiu susijusias priemones (apdirbimas). 2.3. Kėlimas domkratu Be atitikties šios TSS 4.2.2.3.2.4 dalyje nurodytoms specifikacijoms, taip pat reikalaujama, kad kėlimo domkratu įranga atitiktų šią schemą: Brėžinys Relevage sur la voie / Rerailing 2.4. Ašis Be šios TSS 5.4.2.4 dalyje ir M priedo 1.4 dalyje nurodytų specifikacijų, taikomi ir šie didžiausio leistinojo įtempio standartai: EN 13103 7 skirsnis, EN 13260 3.2.2 skirsnis ir EN 13261 3.2.3 skirsnis. 2.5. Riedmens dinaminės savybės Be atitikties šios TSS 4.2.3.4 dalyje nurodytoms specifikacijoms, reikalaujama, kad konkrečiais atvejais, kai vežimėliai nenurodyti Y priede, būtų taikomas Europos standartas EN 14363 arba UIC 432 informacinis lapelis. Be šios TSS 4.2.3.4.2.2 dalyje nurodytų specifikacijų dėl apsaugos nuo nuriedėjimo važiuojant sąsūkos bėgiais: — taikomas vienas iš trijų Europos standarte EN 14363 nurodytų metodų, — prekiniams vagonams šie bandymai netaikomi, jei jie atitinka UIC 530–2 informaciniame lapelyje nustatytus reikalavimus. 2.6. Išilginė gniuždymo jėga Be šios TSS 4.2.3.5 dalyje ir R priede nurodytų specifikacijų reikalaujama laikytis ir UIC 530–2 informacinio lapelio 3.2 dalyje nurodytų reikalavimų, išskyrus reikalavimus palaikyti ryšį su 2 UIC tyrimų grupe ir gauti jos pritarimą. 2.7. Stabdymas 2.7.1. Energijos kaupimas Be atitikties šios TSS 4.2.4.1.2.4 dalyje nurodytoms specifikacijoms, reikalaujama energijos kaupimo įrangą projektuoti taip, kad pradėjus stabdyti (kai pasiekiamas didžiausias slėgis bet kokios apkrovos vagono stabdžių cilindre ir didžiausia galima cilindro stūmoklio eiga), be jokios papildomos energijos slėgis pagalbiniame rezervuare būtų bent 0,3 baro didesnis nei slėgis stabdžių cilindre. 2.8. Dviašiai vagonai Be atitikties šios TSS 4.2.3.4.2.4 dalyje nurodytoms specifikacijoms, atliekant su dviašių vagonų pakaba susijusius skaičiavimus, būtina taikyti UIC 517 informacinį lapelį. 2.9. Elektriniai arba elektromagnetiniai trukdžiai Vagonai, kuriuose įtaisytas energijos šaltinis, galintis sukelti elektromagnetinių trukdžių, turi būti ištirti pagal UIC 550–2 ir 550–3 informacinius lapelius. Didžiausių traukinio sąstatų elektromagnetiniai požymiai turi būti patvirtinti. 2.10. Tam tikrų rūšių vagonai Kiekvienos iš toliau nurodytų rūšių vagonams taikomos susijusios papildomos specifikacijos: — vagonams, kuriuose įrengtas vidaus degimo variklis – UIC 538 informacinis lapelis, — po kelis sukabintiems ir šarnyrinėmis movomis sujungtiems vagonams – UIC 572 informacinis lapelis, — konteineriams vežti skirtiems vagonams, keičiamiems kėbulams ir horizontaliai pakraunamiems judamiems elementams – UIC 571–4 informacinis lapelis, — termiškai izoliuotiems ir šaldomiems vagonams – UIC 554–2 informacinis lapelis, — vežimėliams su puspriekabe – UIC 597 informacinis lapelis. 2.11. Į JK riedantys vagonai Į JK riedantys vagonai turi atitikti ir UIC 503 informaciniame lapelyje nustatytus reikalavimus, susijusius su specifinėmis JK sąlygomis.“